
ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΣΩΤΕΡΙΚΩΝ 

TOMEAΣ ΜΑΚΕΔΟΝΙΑΣ ΚΑΙ ΘΡΑΚΗΣ

ΓΕΝΙΚΗ ΔΙΕΥΘΥΝΣΗ 

ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΠΟΛΙΤΙΣΜΟΥ 

ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΚΑΙ ΑΘΛΗΤΙΣΜΟΥ

ΤΜΗΜΑ ΠΕΡΙΒΑΛΛΟΝΤΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ



Ταχ. Δ/νση: Διοικητήριο, Τ.Κ. 541 23, Θεσσαλονίκη

Πληροφορίες: Ι.Αλεξόπουλος,Σ.Καλλίδου
Τηλ: 2310379332, 2310379360
Τηλ/πο:  2310 285250

Ηλεκτρ. Δ/νση:  alexopoulos@mathra.gr ; skallidou@mathra.gr
Θέμα: Πρόσκληση για την υποβολή αιτήσεων επιχορήγησης δράσεων  για το έργο Οργάνωση και Ενίσχυση Δράσεων Κοινωνικής Συνοχής – Προστασίας του Περιβάλλοντος, Πολιτιστικής Δημιουργίας  και Καινοτόμων Πρωτοβουλιών Δικτύωσης Νέων στη Μακεδονία – Θράκη, με διακριτικό τίτλο ΝΕΑΝΙΚΕΣ ΔΡΑΣΕΙΣ
Α Π Ο Φ Α Σ Η 

Η ΥΦΥΠΟΥΡΓΟΣ ΕΣΩΤΕΡΙΚΩΝ

Έχοντας υπόψη: 

Τις διατάξεις:

1. Της νομοθεσίας που διέπει τις Δημόσιες Επενδύσεις και ειδικά τις διατάξεις του ν. 2212/52 (Α΄266), του Ν.Δ. 2957/54 και το άρθρο 18 του ν. 2515/1997

2. Του ν. 4270/2014 (ΦΕΚ Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» 

3. Του ν.3861/10 (ΦΕΚ Α’ 112) Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις.

4. Του άρθρου 41 του ν.4129/13 (ΦΕΚ Α’ 52) «Κύρωση του Κώδικα Νόμων για το Ελεγκτικό Συνέδριο.»

5. Το Π.Δ. 141/2017 «Οργανισμός του Υπουργείου Εσωτερικών » (Α΄ 180), όπως ισχύει

6. Το Π.Δ. 88/2018 «Διορισμός Υπουργών, Αναπληρωτών Υπουργών και Υφυπουργών» (Α΄ 160).

7. Την υπ’ αριθ. 46958/7-9-2018 Κοινή Απόφαση του Πρωθυπουργού και του Υπουργού Εσωτερικών «Ανάθεση αρμοδιοτήτων στην Υφυπουργό Εσωτερικών  Αικατερίνη Νοτοπούλου» (Β’ 3902).

8. Την υπ αριθμ. 126293/26-11-2018 (ΑΔΑ:6ΘΥΙ465ΧΙ8-ΛΛΠ) απόφαση ένταξης του Υφυπουργού Οικονομίας και Ανάπτυξης στο Εθνικό σκέλος του ΠΔΕ  του υπουργείου Εσωτερικών τομέας Μακεδονίας  και Θράκης

Α Π Ο Φ Α Σ Ι Ζ Ο Υ Μ Ε

Απευθύνουμε πρόσκληση εκδήλωσης ενδιαφέροντος για την υλοποίηση των δράσεων του έργου «Οργάνωση και Ενίσχυση Δράσεων Κοινωνικής Συνοχής – Προστασίας του Περιβάλλοντος, Πολιτιστικής Δημιουργίας  και Καινοτόμων Πρωτοβουλιών Δικτύωσης Νέων στη Μακεδονία – Θράκη» εφεξής έργο, με ενάριθμο 2018ΣΕ03900006 του Εθνικού Σκέλους του ΠΔΕ του Υπουργείου Εσωτερικών – Τομέας Μακεδονίας και Θράκης συνολικού προϋπολογισμού 210.000 ευρώ.

1. Περιεχόμενο Πρόσκλησης 

Η πρόσκληση αφορά στην επιχορήγηση φορεων σύμφωνα με την παρ.2, που θα αναλάβουν δράσεις για την  υλοποίηση του έργου. 
1.1. Το έργο διακρίνεται στα κάτωθι υποέργα: 

· Υποέργο1: Καμπάνιες ευαισθητοποίησης, επιμορφωτικά workshops, καλές πρακτικές σε θέματα κοινωνικής συνοχής.

· Υποέργο2:  Επιμορφωτικά workshops, ερευνητικά εργαλεία, καλές πρακτικές σε θέματα προστασίας του περιβάλλοντος.

· Υποέργο3: Υποστήριξη καλλιτεχνικών εργαστηρίων (workshops, masterclasses, κ.λ.π.) για νέους σε συνεργασία με πολιτιστικούς φορείς της περιοχής, φεστιβάλ/εκθέσεις για την προβολή της νεανικής πολιτιστικής δημιουργίας, διαγωνισμοί καλλιτεχνικής δημιουργίας σε θεματικές, που σχετίζονται με το σύνολο των υποέργων του κυρίως έργου.

· Υποέργο4: Καλές πρακτικές δικτύωσης των νέων, ανταλλαγές νέων, youth camps, τεχνολογικές εφαρμογές.

1.2. Σκοποί του έργου είναι να :
· Συμβάλλει στην ενίσχυση της συμμετοχής των νέων στην κοινωνική, οικονομική και πολιτιστική ζωή των τοπικών κοινωνιών τους.

· Συμβάλλει στην ανάπτυξη νέων καινοτόμων μορφών συμμετοχής και δικτύωσης των νέων.

· Συμβάλλει στην ευαισθητοποίηση και συμμετοχή των νέων στη βιώσιμη διαχείριση και διατήρηση των φυσικών πόρων

· Συμβάλλει στην ενίσχυση της συμμετοχής των νέων στην πολιτιστική ζωή και προάγει τη δημιουργικότητά τους.
· Συμβάλλει στην παραμονή των νέων στις τοπικές κοινωνίες της Μακεδονίας και της Θράκης
1.3. Αναμενόμενα αποτελέσματα του έργου είναι :
· Η Αύξηση συμμετοχής των νέων σε δράσεις κοινωνικής στήριξης και συνοχής, σε δράσεις πολιτισμού και δημιουργίας, καθώς και σε πράσινες δράσεις.

· Η Ανάπτυξη συνεργασιών για την υποστήριξη νεανικών πρωτοβουλιών για βιώσιμα μοντέλα κατανάλωσης και παραγωγής.

· Η Ανάπτυξη συνεργασιών για την υποστήριξη νεανικών πρωτοβουλιών που προάγουν τη νεανική πολιτιστική δημιουργία.

· Η Αύξηση υποστήριξης δράσεων δικτύωσης των νέων.

2. Δικαίωμα συμμετοχής - Δυνητικοί Δικαιούχοι

Δικαίωμα υποβολής αιτήσεων συμμετοχής έχουν αποκλειστικά σύλλογοι,  σωματεία, συνεταιρισμοί και νομικά πρόσωπα μη κερδοσκοπικού χαρακτήρα που δραστηριοποιούνται στους τομείς της κοινωνικής αλληλεγγύης και της κοινωνικής συνοχής, της προστασίας του περιβάλλοντος, της καινοτομίας, του πολιτισμού και της δημιουργικότητας και συμβάλλουν στην ενεργή συμμετοχή των νέων. 
Οι ως άνω  δυνητικοί δικαιούχοι πρέπει :

1. Να είναι ή να γίνονται μέλη του Μητρώου της Γενικής Γραμματείας Νέας Γενιάς https://forms.minedu.gov.gr/foreis-ggdbmng έως και τη ημερομηνία λήξης της υποβολής αιτήσεων  της παρούσας.
2. Να έχουν την έδρα τους σε μια από τις Περιφερειακές Ενότητες της  Μακεδονίας και της Θράκης ή να μπορούν να αποδείξουν  ότι λειτουργούν νόμιμα ενεργά παραρτήματα τους  στις ανωτέρω περιφερειακές ενότητες  τους τελευταίους 6 μήνες, ανεξαρτήτως της κύριας έδρας. 
Οι δυνητικοί δικαιούχοι δεν μπορούν να είναι μέλη του Μητρώου φορέων Γενικής Κυβέρνησης  και γενικά νομικά πρόσωπα εποπτευόμενα και επιχορηγούμενα καθ’ οιονδήποτε τρόπο από το δημόσιο. 
Κάθε δυνητικός δικαιούχος έχει δικαίωμα να υποβάλλει μόνο μια αίτηση για δράση που αφορά σε ένα υποέργο.
3. Οικονομικά Στοιχεία Πρόσκλησης 

Ο συνολικός προϋπολογισμός της πρόσκλησης ανέρχεται σε 210.000 €. 
Το ανώτατο ποσό επιχορήγησης για κάθε δικαιούχο καθορίζεται σε 5.000€ και αφορά σε ισόποσες δαπάνες συμπεριλαμβανομένου ΦΠΑ. 
4. Διάρκεια Υλοποίησης Έργου
Το έργο υλοποιείται από 01.02.2019 έως 31.03.2019.
5. Οδηγίες Υποβολής Αιτήσεων – Δικαιολογητικά 
Οι ενδιαφερόμενοι δυνητικοί δικαιούχοι υποβάλλουν τις αιτήσεις τους υπογεγραμμένες από το νόμιμο εκπρόσωπο τους στην κάτωθι διεύθυνση. 
ΥΠΟΥΡΓΕΙΟ ΕΣΩΤΕΡΙΚΩΝ ( TOMEAΣ ΜΑΚΕΔΟΝΙΑΣ ΚΑΙ ΘΡΑΚΗΣ) 


ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΠΟΛΙΤΙΣΜΟΥ 

ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΚΑΙ ΑΘΛΗΤΙΣΜΟΥ

ΤΜΗΜΑ ΠΕΡΙΒΑΛΛΟΝΤΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
 


ΔΙΟΙΚΗΤΗΡΙΟ, ΤΚ. 541 23, ΘΕΣΣΑΛΟΝΙΚΗ

Η υποβολή ξεκινά από την ημερομηνία δημοσίευσης της παρούσας στον ιστότοπο του Υπουργείου (www.mathra.gr), και ολοκληρώνεται στις 4/1/2019 και ώρα 12:00. Η υποβολή μπορεί να γίνει είτε ταχυδρομικά είτε με αυτοπρόσωπη κατάθεση στο πρωτόκολλο του Υπουργείου Εσωτερικών, Τμήμα Γραμματείας γρ. 210, 2ος όροφος, Αγίου Δημητρίου, Διοικητήριο, Θεσσαλονίκη. Οι αιτήσεις που αποστέλλονται ταχυδρομικά ή με εταιρία ταχυμεταφορών και φέρουν ημερομηνία και σφραγίδα αποστολής από το ταχυδρομείο 04.01.2019 γίνονται δεκτές.
Η αίτηση επιχορήγησης, που στο τέλος της παρούσας, συμπληρωμένη σε όλα τα πεδία, υπογεγραμμένη και σφραγισμένη από το νόμιμο εκπρόσωπο του φορέα συνοδεύεται υποχρεωτικά από:

1. Καταστατικό του φορέα και τυχόν τροποποιήσεις του, απ’ όπου προκύπτει ότι στους σκοπούς του φορέα προβλέπεται η ανάληψη αντίστοιχων δράσεων και ότι στις πηγές χρηματοδότησης προκύπτει ότι μπορεί να χρηματοδοτηθεί από το δημόσιο.
2. Σε περίπτωση που λειτουργεί παράρτημα του φορέα στις Περιφερειακές Ενότητες Μακεδονίας και Θράκης Βεβαίωση ΔΟΥ.
3. Πιστοποιητικό δικαστικής ή διοικητικής αρχής περί μη λύσης – μη διάλυσης και τροποποιήσεων τελευταίου τριμήνου.

4. Ασφαλιστική και φορολογική ενημερότητα εν ισχύ.
5. Βεβαίωση ύπαρξης επίσημου τραπεζικού λογαριασμού στο όνομα του φορέα. ΙΒΑΝ τραπεζικού λογαριασμού, είτε με απλή φωτοτυπία της πρώτης σελίδας βιβλιαρίου τράπεζας με πρώτο όνομα τον δικαιούχο, είτε με βεβαίωση της τράπεζας.
6. Πρακτικό συγκρότησης του Δ.Σ. με αναφορά στο νόμιμο εκπρόσωπο του φορέα.

7. Απόφαση συλλόγου για το αίτημα επιχορήγησης

8. Οικονομικός απολογισμός έτους 2017.

9. Απολογισμός δράσεων για το τελευταίο έτος(2018).

10. Αποδεικτικά για έργα και δράσεις που υλοποίησε ο αιτών φορέας κατά την τελευταία 2ετία. (αποφάσεις ΔΣ, αποδεικτικά δημοσιότητας δράσεων στον τύπο ή στο διαδίκτυο, φωτογραφικό υλικό)
11. Αποδεικτικό υποβολής κατάθεσης οικονομικών στοιχείων στο Ελεγκτικό Συνέδριο κατά το άρθρο 41 του ν.4129/13. ( έτους 2017)
12. Αποδεικτικό ανάρτησης απολογιστικών στοιχείων δαπανών στη Διαύγεια σύμφωνα με το άρθρο 10Β του ν.3861/10 αν έχουν επιχορηγηθεί με ποσό άνω των 3.000€ ή διαφορετικά Υπεύθυνη Δήλωση ότι δεν έχουν λάβει επιχορήγηση άνω των 3.000€.( έτους 2017)
6. Διαδικασία Επιλογής και Ένταξης
Η αξιολόγηση των αιτήσεων θα ολοκληρωθεί ως εξής:

α) Έλεγχος Πληρότητας Αιτήσεων και Δικαιολογητικών από το αρμόδιο Τμήμα Περιβάλλοντος, Πολιτισμού και Αθλητισμού. 

β) Αξιολόγηση Προτάσεων για τις οποίες ολοκληρώθηκε ο έλεγχος πληρότητας από τριμελή Ομάδα Εργασίας  που θα οριστεί με απόφαση της Υφυπουργού Εσωτερικών και θα συνεπικουρεί στο έργο της την αρμόδια οργανική μονάδα.
Για την επιλογή των δυνητικών δικαιούχων ισχύουν ισόβαθμα και θα αξιολογηθούν συγκριτικά, τα κάτωθι κριτήρια:  
1. Συνάφεια της προτεινόμενης δράσης με το υποέργο, τους σκοπούς και τα αναμενόμενα αποτελέσματα του.   
2. Συνάφεια σύμφωνα με τους στόχους της Ευρωπαϊκής https://ec.europa.eu/youth/news/eu-youth-strategy-adopted_en και Εθνικής στρατηγικής για τη νεολαία (www.neagenia.gr/neolaia17-27).

3. Τεκμηρίωση των  επιπτώσεων στους νέους.

4. Εμπειρία υλοποίησης αντίστοιχων δράσεων
γ) Εισήγηση της αρμόδιας οργανικής μονάδας στην Υφυπουργό Εσωτερικών για την έκδοση σχετικών αποφάσεων έγκρισης επιχορήγησης των προτεινόμενων δράσεων. 

δ) Έκδοση υπουργικών αποφάσεων  και κοινοποίηση στους τελικούς δικαιούχους
7. Επιλέξιμες Δαπάνες 

Είναι οι συνδεδεμένες με τις προγραμματισμένες δράσεις του τελικού δικαιούχου που θα πραγματοποιηθούν εντός διμήνου υλοποίησης του έργου, και είναι σύμφωνες με τον προϋπολογισμό που έχουν καταθέσει στην αίτησή τους ενώ δεν είναι επιλέξιμες οι λειτουργικές δαπάνες του τελικού δικαιούχου.

8. Καταβολή Επιχορήγησης

Για την καταβολή της επιχορήγησης οι τελικοί δικαιούχοι θα πρέπει να προσκομίσουν από 01/04/2019 έως 30/04/2019 προς το Τμήμα Περιβάλλοντος, Πολιτισμού και Αθλητισμού:

1. τα παραστατικά που σχετίζονται με τις δαπάνες των δράσεων τους,
2.  IBAN, τραπεζικού λογαριασμού εφόσον υπάρχει μεταβολή σε σχέση με αυτό που υποβλήθηκε αρχικά,

3.  φορολογική ενημερότητα για είσπραξη χρημάτων από την κεντρική διοίκηση, 
4. ασφαλιστική ενημερότητα, 

5. αποδεικτικό υποβολής κατάθεσης οικονομικών στοιχείων στο Ελεγκτικό Συνέδριο κατά το άρθρο 41 του ν.4129/13 ( έτους 2018),
6. αποδεικτικό ανάρτησης απολογιστικών στοιχείων δαπανών στη Διαύγεια σύμφωνα με το άρθρο 10Β του ν.3861/10 αν έχουν επιχορηγηθεί με ποσό άνω των 3.000€ ή διαφορετικά Υπεύθυνη Δήλωση ότι δεν έχουν λάβει επιχορήγηση άνω των 3.000€ (έτους 2018).  

Η καταβολή της επιχορήγησης θα πραγματοποιηθεί αμέσως μετά την ολοκλήρωση της διοικητικής διαδικασίας που προβλέπεται για τον έλεγχο, την εκκαθάριση και την πληρωμή, κατά τις κείμενες διατάξεις.
9. Δημοσιότητα

Η παρούσα να κοινοποιηθεί στο Τμήμα Ηλεκτρονικής Διακυβέρνησης για  ανάρτηση στον ιστότοπο της υπηρεσίας www.mathra.gr 
 





Η ΥΦΠΟΥΡΓΟΣ ΕΣΩΤΕΡΙΚΩΝ
ΑΙΚΑΤΕΡΙΝΗ ΝΟΤΟΠΟΥΛΟΥ
Εσωτερική Διανομή (Ηλεκτρονικά) :

1. ΓΡΑΦΕΙΟ ΥΦΥΠΟΥΡΓΟΥ

2. ΓΕΝΙΚΗ ΔΙΕΥΘΥΝΣΗ

3. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

3.1. ΤΜΗΜΑ ΟΙΚΟΝΟΜΙΚΗΣ ΔΙΑΧΕΙΡΙΣΗΣ
3.2. ΤΜΗΜΑ ΚΡΑΤΙΚΩΝ ΕΝΙΣΧΥΣΕΩΝ, ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ
4. ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΠΟΛΙΤΙΣΜΟΥ, ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΚΑΙ ΑΘΛΗΤΙΣΜΟΥ
4.1. ΤΜΗΜΑ ΠΕΡΙΒΑΛΛΟΝΤΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
5. ΤΜΗΜΑ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ για ανάρτηση στον ιστότοπο
ΑΙΤΗΣΗ ΕΠΙΧΟΡΗΓΗΣΗΣ
ΓΕΝΙΚΑ ΣΤΟΙΧΕΙΑ ΕΡΓΟΥ

	Πρόσκληση για την υποβολή αιτήσεων επιχορήγησης δράσεων  για το έργο «Οργάνωση και Ενίσχυση Δράσεων Κοινωνικής Συνοχής – Προστασίας του Περιβάλλοντος, Πολιτιστικής Δημιουργίας  και Καινοτόμων Πρωτοβουλιών Δικτύωσης Νέων στη Μακεδονία - Θράκη.»  

	ΠΡΟΫΠΟΛΟΓΙΣΜΟΣ ΠΡΟΣΚΛΗΣΗΣ
	210.000€

	ΦΟΡΕΑΣ ΧΡΗΜΑΤΟΔΟΤΗΣΗΣ
	ΥΠΟΥΡΓΕΙΟ ΕΣΩΤΕΡΙΚΩΝ-

ΤΟΜΕΑΣ ΜΑΚΕΔΟΝΙΑΣ- ΘΡΑΚΗΣ


	Μέρος Α. Στοιχεία αιτούντος φορέα

	

	1.  Γενικά στοιχεία φορέα

	Όνομα
	ΟΜΙΛΟΣ ΟΥΝΕΣΚΟ ΣΕΡΡΩΝ ΕΛΛΑΔΟΣ 

OMILOS UNESCO SERRON ELLADOS- NGO

	Διεύθυνση
	Μεραρχιας 1

	ΤΚ
	62122
	Πόλη 
	Σερρες

	Website
	www.serresforunesco.org
	Έτος ίδρυσης
	1996

	Email
	serres.for.unesco@gmail.com 
	ΑΦΜ
	099430105

	Τηλέφωνο
	23210-58800
	ΔΟΥ
	Σερρων

	

	2. Νόμιμος εκπρόσωπος φορέα

	Επίθετο
	Εμμανουηλιδου
	Όνομα
	Αικατερινη

	Ιδιότητα
	προεδρος

	Email
	kemmanouilidou@gmail.com

	Τηλέφωνο
	6932-755008
	Κινητό τηλέφωνο
	6932-755008

	

	3. Πρόσωπο επικοινωνίας για την παρούσα αίτηση

	Επίθετο
	Αλευρα
	Όνομα
	Αννα

	Ιδιότητα
	Contact person

	Email
	alevra@otenet.gr

	Τηλέφωνο
	6944263636
	Κινητό τηλέφωνο
	6944263636

	4. Περιγραφή φορέα

	Τύπος φορέα
	 FORMCHECKBOX 
 Σωματείο/ Συνεταιρισμός
	  FORMCHECKBOX 
  Μέλος Μητρώου της Γενικής Γραμματείας Νέας Γενιά

	
	 FORMCHECKBOX 
  Αστική Μη Κερδοσκοπική Εταιρία
	  FORMCHECKBOX 
  Άλλος – διευκρινήστε: 

	

	Παρακαλώ δώστε μια σύντομη περιγραφή του προφίλ του φορέα σας και τις σχετικές του δράσεις κατά τα τελευταία 2 χρόνια (όχι πάνω από 250 λέξεις).
Ο Όμιλος  Unesco Σερρών, είναι ΜΚΟ και από το 1996, έχει συμμετάσχει σε πολλά προγράμματα κινητικότητας  Νεανικές ανταλλαγές, σεμινάρια και έχει μακρά πείρα τόσο στη διοργάνωση όσο και στη συμμετοχή σε εργαστήρια εκμάθησης σε τοπικό και περιφερειακό επίπεδο, ιδιαίτερα για εκπαιδευτικούς σκοπούς και  για ζητήματα  Νεολαίας..

Ο κύριος τομέας ενδιαφέροντος περιλαμβάνει δραστηριότητες ευαισθητοποίησης που απευθύνονται σε φοιτητές και νέους,  ενήλικες, εστιάζοντας στην πολυπολιτισμικότητα, προστασία του περιβάλλοντος, καθώς  και στην ενδυνάμωση της φωνής των νέων στην τοπική κοινωνία.

Μέσα από τις δραστηριότητές μας παρέχουμε υποστήριξη και τεχνογνωσία σε τοπικούς φορείς όπως ο Δήμος Σερρών, τα σχολεία, τα ακαδημαϊκά ιδρύματα, το τοπικό Μουσείο Φυσικής Ιστορίας και ενθάρρυνση της ενεργούς συμμετοχής των Νέων. Με παρακίνηση και συνεργασία του Ομίλου UNESCO  Σερρών δημιουργήθηκε το Μουσείο Ελιάς στις Σέρρες. Το Μουσείο Φυσικής Ιστορίας του Δήμου Σερρών λειτουργεί με τους εθελοντές του Ομίλου  UNESCO,  εδώ και οκτώ   χρόνια , οι οποίοι  πραγματοποιούν εκπαιδευτικά προγράμματα για την Πρωτοβάθμια εκπαίδευση. Με δική μας παρακίνηση και υποστήριξη, ο δήμος Σερρών εντάχτηκε στο Αντιρατσιστικό Δίκτυο Πόλεων, και στο Ευρωπαϊκό Σύμφωνο δημάρχων για την Κλιματική αλλαγή, αναλαμβάνοντας  συγκεκριμένες υποχρεώσεις και δράσεις.
Από  το 1996, ο Όμιλος UNESCO Σερρών έχει συμμετάσχει ενεργά στην προώθηση των σκοπών της  UNESCO Αποτελεί το μοναδικό Ελληνικό μέλος στο Παγκόσμιο Δίκτυο των Βουνών, και σταθερό μέλος στις ετήσιες συνεργασίες  παγκόσμιων εκστρατειών  όπως: «against racism»  του UNHRC, «για τη Συμμαχία Πολιτισμών και Νέων» του ΟΗΕ, Ιδρυτικό μέλος Global Compact Network Hellas για την κοινωνική εταιρική ευθύνη.  Είναι μέλος στην Επιτροπή Περιφέρειας Κεντρικής Μακεδονίας για Πρόσφυγες,  Μέλος της Ευρωπαϊκής Συμμαχίας Πόλεων (eccar)  κατά του Ρατσισμού σε συνεργασία με Δήμο Σερρών.
 Μέσα από δημόσιες εκδηλώσεις, διαλέξεις συζητήσεις,  συλλογή, παραγωγή και διάθεση πληροφοριακού υλικού,  ανταλλαγές μεταξύ ομίλων,  εκπαιδευτικά ταξίδια,  υποδοχή ξένων αλλά και συμμετοχή τόσο σε πανελλήνιες όσο και σε πανευρωπαϊκές-παγκόσμιες καμπάνιες ευαισθητοποίησης της κοινής γνώμης, τα μέλη μας βήμα-βήμα , έχουν κατακτήσει  γνώση και εμπειρίες τις όποιες διαχέουν στην τοπική κοινωνία κινητοποιώντας όλους τους τοπικούς φορείς για συμμετοχή και συνεργασία αλλά και για ανάληψη συγκεκριμένων δράσεων,  σχεδίων και προγραμμάτων με στοχευόμενα target group   Νέους,  Μαθητές,  Υπευθύνους χάραξης πολιτικής ,  Ευρωπαϊκούς & Παγκόσμιους Οργανισμούς αλλά και  γενικό κοινό.


	Μέρος Β. Περιγραφή προτεινόμενης δράσης

	

	1. Περιγραφή 

	Παρακαλώ δώστε μια αναλυτική περιγραφή της προτεινόμενης δράσης σας (όχι πάνω από 600 λέξεις). 

Υπάρχει περίπτωση, εφόσον εγκριθεί η πρότασή σας, αυτή η περιγραφή να χρησιμοποιηθεί για δημοσιοποίηση. Για το λόγο αυτό να είστε ακριβείς και κατανοητοί, να αναφέρετε για την προτεινόμενη δράση σας τους χώρους που θα λάβει χώρα, τον τύπο και τη θεματολογία, τους στόχους, τη διάρκεια, τους συμμετέχοντες φορείς, τη μεθοδολογία, τα παραδοτέα καθώς και τον αριθμό των νέων που απευθύνεται. 

	Η “Clean Serr!” είναι μια καινοτόμα συλλογική δράση, με στοχο να ξεσηκώσει τους νέους ώστε να γίνει ο καθένας τους ένας τοπικός δημοσιογράφος και επόπτης της γειτονιάς του, αλλά και του Δήμου Σερρων ευρύτερα για θέματα που σχετίζονται με περιβαλλοντικά εγκλήματα (πχ. κατεστραμμένα σιντριβάνια, συνθήματα σε δημόσιους χώρους), ατυχήματα (πχ. σπασμένοι σωλήνες νερού) και έκτροπα της πόλης (πχ.  παρατημένοι μεγάλοι όγκοι σκουπιδιών). 

Για όλα αυτά, ο Δήμος Σερρων είναι υπεύθυνος στις περισσότερες των περιπτώσεων ή οφείλει να ενημερώσει τις αρμόδιες υπηρεσίες ώστε να επιληφθούν. Η λειτουργία όμως του δημοσίου (πχ. Έλλειψη συντονισμού μεταξύ διαφορετικών υπηρεσιών) σε συνδυασμό με την οικονομική κρίση έχουν επιτείνει αυτά τα προβλήματα τα τελευταία χρόνια. Αν όμως μπορούσε ο καθένας να αναφέρει τα προβλήματα που συναντά στο αρμόδια υπηρεσία, το πιο πιθανό είναι ότι θα είχε άμεση ανταπόκριση με διευθέτηση του προβλήματος. 

Σε αυτό το σοβαρό πρόβλημα θα προσπαθήσει να απαντήσει η δράση “Clean Serr!”. Η δράση αυτή βασίζεται στη συνεργασία μεταξύ τυχαίων εθελοντών, συγκεκριμένων εθελοντών (με ρόλο συντονιστικό ή διεκπεραιωτικό) και των υπηρεσιών του Δήμου Σερρων. Η συνεργασία ακολουθεί τα εξής βήματα: ο τυχαίος εθελοντής εντοπίζει το πρόβλημα και με μια εφαρμογή στο έξυπνο κινητό (smartphone) του, στέλνει την πληροφορία  στο συγκεκριμένο εθελοντή. Αυτός/ αυτή αξιολογεί την πληροφορία και την αποστέλλει στην αρμόδια υπηρεσία. Η υπηρεσία διορθώνει το πρόβλημα (αν είναι απλό άμεσα, αν δεν είναι τότε το δρομολογεί) και στέλνει αναφορά στο συγκεκριμένο εθελοντή και αυτός/ αυτή με τη σειρά της στην ιστοσελίδα του “Clean Serr!”. 

Η δράση “Clean Serr!” έχει ως περιλαμβάνει τις εξής δραστηριότητες: 

· ανάπτυξη μιας βάσης δεδομένων που θα κατηγοριοποιεί πιθανά περιβαλλοντικά προβλήματα της πολης των Σερρων αλλά και τις αρμόδιες υπηρεσίες του Δήμου Σερρων ( Φεβρουαριος 2019) 

· δημιουργία εφαρμογής για συσκευές έξυπνων κινητών (smartphones) που θα διατίθεται δωρεάν στους χρήστες (Τελος Φεβρουαριου 2019) 

· εκπαίδευση χρηστών εφαρμογής (συγκεκριμένοι εθελοντές) μέσω ενός ημερήσιου σεμιναρίου κατάρτισης (Αρχες Μαρτιου 2019) 

· συνέντευξη τύπου ώστε να παρουσιαστεί η εφαρμογή στους νέους των Σερρων (Αρχες Μαρτιου 2019) 

· καμπάνια στα ηλεκτρονικά μέσα κοινωνικής δικτύωσης ώστε να εξασφαλιστεί η καλύτερη διείσδυση της εφαρμογής στους νέους (Φεβρουαριος Μαρτιος 2019). 




	2. Διάρκεια 

	Έναρξη :
	01/02/2019

	Λήξη:
	30/03/2019

	Συνολική διάρκεια δράσης:
	 Δυο (2) μηνες.

	3. Συνάφεια της προτεινόμενης δράσης σε σχέση με το υποέργο,  τις θεματικές της Ευρωπαϊκής και Εθνικής στρατηγικής για τη νεολαία (παρ.6.1. και 6.2. της παρούσας)

	
	•
Πράσινη ανάπτυξη - Περιβάλλον
	
	Υποέργο2:  Επιμορφωτικά workshops, ερευνητικά εργαλεία, καλές πρακτικές σε θέματα προστασίας του περιβάλλοντος.

	
	Σύνδεση των νέων σε ολόκληρη την Ευρωπαϊκή Ένωση και πέραν αυτής για την προώθηση της εθελοντικής εμπλοκής
	
	

	
	Ενίσχυση της Συμμετοχής των Νέων 
	
	Βασικός στόχος του «Νεολαία ’17-’27»- στόχος 5

	
	Πόλεις Φιλικές στους Νέους 
	
	«Νεολαία «’17-’27» στόχος 7

	
	
	
	

	
	Υποστήριξη της ενδυνάμωσης της νεολαίας μέσω της ποιότητας, της καινοτομίας /Engaging, Connecting and Empowering young people
	
	A renewed EU Youth Strategy proposed by the European Commission for 2019-2027

	4. Τεκμηρίωση των επιπτώσεων στους νέους  (παρ.6.3. της παρούσας)

	Παρακαλώ να εξηγήσετε τον αναμενόμενο αντίκτυπο στους νέους της Μακεδονίας και Θράκης και τους εμπλεκόμενους στην προτεινόμενη δράση. Αν σχεδιάζετε να δώσετε συνέχεια στη δράση ( αν αποτελεί μια πρωτότυπη δράση της οργάνωσής σας ή είναι μια δράση που έχετε υλοποιήσει στο παρελθόν), τότε θα πρέπει να αναφερθεί (όχι πάνω από 250 λέξεις).

	Η δράση “Clean Serr!” είναι μια δράση καινοτόμα σε επίπεδο  Σερρών, αλλά και για την Ελλάδα. Η μοναδική πόλη που έχει παρόμοια δράση είναι το Λονδίνο και η επιτυχία της ήταν ο λόγος που αποφασίσαμε να την «υιοθετήσουμε» με τη έγκριση της παρούσας πρότασης. Η Δράση αυτή εφαρμόστηκε και τα την περίοδο της «Θεσσαλονίκη- Ευρωπαϊκής Πρωτεύουσας Νεολαίας 2014» από την «ΠΡΑΞΙΣ» με την όποια συνεργαζόμαστε και έχουμε πάρει τα δικαιώματα για να την υλοποιήσουμε. 
Η Δράση θα συνεχιστεί και πέραν του χρονικού ορίου αυτού του project.

Στην περίοδο αυτή το νεανικό κομμάτι της πόλης θα είναι πιο υποψιασμένο για νέες δράσεις και θα έχει μεγαλύτερη επιθυμία να συμμετέχει (ενεργοποίηση της κοινωνίας των πολιτών). 
Παράλληλα, θα διερευνηθεί η πιθανότητα να αναλάβει τη δράση ως συντονιστής ο Δήμος Σερρών, και ο φορέας μας  να έχει το ρόλο του εθελοντή-υποστηρικτή. Σε κάθε περίπτωση, η  επόμενη ημέρα θα καθοριστεί από την πιλοτική εφαρμογή  ώστε να εξεταστούν τα προβλήματα και οι δυνατότητες στην πράξη.

Σε αυτό το διάστημα, θα γίνει καμπάνια μέσω των μέσων κοινωνικής δικτύωσης (συστηματικά και με σαφές και κινητήριο πνεύμα που θα είναι στο πνεύμα των μηνυμάτων της Ενεργούς συμμετοχής των Νέων και της προστασίας του περιβάλλοντος ) προκειμένου η δράση “Clean Serr!”  να έχει τη μεγαλύτερη δυνατή διείσδυση στους νέους. Τα κύρια επικοινωνιακά μέσα που θα χρησιμοποιήσει η δράση είναι φυλλάδια, αφισέτες, αυτοκόλλητα, ιστοσελίδα, αναρτήσεις στο facebook, μικρό βίντεο για youtube αλλά και ένα συνοπτικό εγχειρίδιο για τους χρήστες πίσω από την εφαρμογή και την ιστοσελίδα του έξυπνου κινητού (smart phone) που θα είναι διαθέσιμο σε ηλεκτρονική (pdf) και έντυπη μορφή. Το έντυπο υλικό θα είναι βασικό υλικό του σεμιναρίου των χρηστών που θα υποστηρίζουν την εφαρμογή και την ιστοσελίδα.

Κάθε επικοινωνιακό υλικό που θα παραχθεί κατά τη δράση θα φέρει τα λογότυπα της Δράσης.

	5. Εμπειρία υλοποίησης αντίστοιχων δράσεων (παρ.6.4. της παρούσας)


	Παρακαλώ δώστε μια αναλυτική περιγραφή των αντίστοιχων δράσεων που έχετε υλοποιήσει επισυνάπτοντας  αποδεικτικά μέσα.
Πρόγραμμα Life Long Learning for Serres-UNESCO

Παρασκευή, 22 Ιουνίου 2018

Μ επιτυχία τελείωσε το 2ο Summer camp Robotics 2018

https://globalclubrobotkids.blogspot.com/2018/06/2-summer-camp-robotics-2018.html
https://epiloges.tv/mathimata-rompotikhs-sto-3-o-dhmotiko-serrwn/
http://www.infonews24.gr/index.php/info-news-sports/serres/item/13128-2o-summer-camp-robotics-gia-mathites-dimotikoy-apo-to-club-serron-for-unesco 

Πρόγραμμα Life Long Learning for Serres-UNESCO

Παρασκευή, 2 Νοεμβρίου 2018

Και οι Σέρρες συμμετέχουν στην Ευρωπαική Εβδομαδα Ρομποτικής 2018

https://globalclubrobotkids.blogspot.com/
Εκπαιδευτική Ρομποτική: Πέντε μήνες με το LEGO EV3

   https://epiloges.tv/mathimata-rompotikhs-sto-3-o-dhmotiko-serrwn/
https://www.eproodos.gr/post/kalokairino-kamp-rompotikis-gia-mathites-dimotikoy
2ο Summer camp Robotics για μαθητές Δημοτικού

https://www.serrespost.gr/2018/06/14/2%CE%BF-summer-camp-robotics-%CE%B3%CE%B9%CE%B1-%CE%BC%CE%B1%CE%B8%CE%B7%CF%84%CE%AD%CF%82-%CE%B4%CE%B7%CE%BC%CE%BF%CF%84%CE%B9%CE%BA%CE%BF%CF%8D/
Τρίτη, 22 Μαΐου 2018

To «Global Club Serres for I.C.T and Robotic» sto Eco Festival 2018

Δευτέρα, 20 Μαρτίου 2017

2o SchoolRobotics 2017* Ξεκίνησαν οι εγραφές!

https://globalclubrobotkids.blogspot.com/2017/
Τετάρτη, 22 Νοεμβρίου 2017

ΕΥΡΩΠΑΪΚΉ ΕΒΔΟΜΆΔΑ ΡΟΜΠΟΤΙΚΉΣ ΚΑΙ ΣΥΜΜΕΤΟΧΉ ΤΩΝ ΣΧΟΛΕΊΩΝ ASPNET ΚΑΙ ΤΕΙ

https://globalclubrobotkids.blogspot.com/2017/11/aspnet.html


	


	Μέρος Γ. Προϋπολογισμός

	Παρακαλώ αυξομειώστε τον πίνακα αντίστοιχα. Στις εκτιμώμενες δαπάνες συμπεριλαμβάνεται και ο ΦΠΑ.



	Εκτιμώμενες δαπάνες
 

για την ολοκλήρωση της προτεινόμενης δράσης
	Ποσό €

	1. Διάδοση και αξιοποίηση αποτελεσμάτων
[έντυπο προωθητικό υλικό: φυλλάδια, αφισέτες, αυτοκόλλητα, ιστοσελίδα, μικρό βίντεο για youtube, λογότυπο, γραφιστικά πρότυπα κλπ]

	1.500

	2. Δημιουργία βάσης δεδομένων από ειδικό επιστήμονα
	1.000

	3. Ανάπτυξη εφαρμογής για συσκευές έξυπνων κινητών (smartphones)
	1.500

	4. Εγχειρίδιο για χρήστες εφαρμογής και την ιστοσελίδας 

	450

	5. Ημερήσιο σεμινάριο (διοργάνωση και συντονισμό (facilitate) από ειδικό επιστήμονα)

	400

	6. Συνέντευξη τύπου (χώρος, ψηφιακό υλικό δημοσιογράφων)
	100

	7. Προώθηση στα μέσα κοινωνικής δικτύωσης, Χρήση πάγιου εξοπλισμού Οργάνωσης (πχ. υπολογιστές, προτζέκτορας, κοκ), Υποστήριξη από εθελοντές
	0

	

	
	

	
	

	Σύνολο δαπανών
	4.950€

	Αιτούμενη Επιχορήγηση 
	4.950€


	Μέρος Δ. Λίστα  Συνημμένων Υποχρεωτικών Δικαιολογητικών κατά την υποβολή του αιτήματος επιχορήγησης (παρ.5  της παρούσας) 

	1. Καταστατικό του φορέα και τυχόν τροποποιήσεις του.

	2. Πιστοποιητικό δικαστικής ή διοικητικής αρχής περί μη λύσης – μη διάλυσης και τροποποιήσεων τελευταίου τριμήνου.

	3. Ασφαλιστική και φορολογική ενημερότητα εν ισχύ.

	4. Βεβαίωση ύπαρξης επίσημου τραπεζικού λογαριασμού στο όνομα του φορέα.

	5. Πρακτικό συγκρότησης του Δ.Σ. με αναφορά στο νόμιμο εκπρόσωπο του φορέα.

	6. Απόφαση συλλόγου για το αίτημα επιχορήγησης

	7. Οικονομικός απολογισμός του τελευταίου έτους (2017 ).

	8. Απολογισμός δράσεων για το τελευταίο έτος (2018)

	9. Αποδεικτικά για έργα και δράσεις που υλοποίησε ο αιτών φορέας κατά την τελευταία 2ετία. (αποφάσεις ΔΣ, αποδεικτικά δημοσιότητας δράσεων στον τύπο ή στο διαδίκτυο, φωτογραφικό υλικό)

	10. Αποδεικτικό υποβολής κατάθεσης οικονομικών στοιχείων στο Ελεγκτικό Συνέδριο κατά το άρθρο 41 του ν.4129/13.(2017)

	11. Αποδεικτικό ανάρτησης απολογιστικών στοιχείων δαπανών στη Διαύγεια σύμφωνα με το άρθρο 10Β του ν.3861/10 αν έχουν επιχορηγηθεί με ποσό άνω των 3.000€ ή διαφορετικά Υπεύθυνη Δήλωση ότι δεν έχουν λάβει επιχορήγηση άνω των 3.000€.(2017)

� Ενδεικτικά και όχι περιοριστικά αναφέρονται δαπάνες που μπορούν να επιχορηγηθούν προκειμένου να καταστεί σαφές ότι δεν περιλαμβάνονται λειτουργικές δαπάνες του φορέα.


Ενοικίαση χώρου/ εξοπλισμού για τη δράση, Catering για τη δράση, Υλικό προβολής (έντυπο ή καταχωρίσεις σε ιστοσελίδες ή έντυπα ενημέρωσης), Τυχόν έξοδα μετάβασης – διαμονής εισηγητών και experts, κ.ά. κατά περίπτωση ανάλογα με την προτεινόμενη δράση

